"NISMO KONSULTOVANI" Čerkez kaže da Ministarstvo i Zavod za javno zdravstvo nisu učestvovali u nabavci\nČlan Kriznog štaba federalnog Ministarstva zdravstva Goran Čerkez rekao je na vanrednoj sednici Predstavničkog doma Parlamenta Federacije BiH (FBiH) da federalno Ministarstvo zdravstva i njegov Krizni štab, te Zavod za javno zdravstvo FBiH ni na koji način nisu bili uključeni, niti konsultovani o javnim nabavkama koje je sprovodila Federalna uprava civilne zaštite, piše Srna.\n– U izveštaju koji vam je dostavljen jasno je navedeno da smo 12. maja uputili informaciju i podatke Domu naroda Parlamenta FBiH – Odboru za utvrđivanje činjenica o nabavci stotinu respiratora iz Kine koji su plaćeni 10,5 miliona KM – naveo je Čerkez, koji je i pomoćnik ministra za javno zdravlje, prenosi Srpskainfo.\nOn je istakao da federalno Ministarstvo zdravstva u svom aktu navodi da se u dodatku dostavlja dokumentacija Zavoda za javno zdravstvo FBiH, odnosno Plan potreba medicinske opreme i medicinskih sredstava za zdravstvene ustanove u FBiH koji je prosleđen Federalnom štabu civilne zaštite.\n– U aktu se eksplicitno navodi da ovo ministarstvo, a ni Zavod za javno zdravstvo FBiH, nisu uopšte učestvovali, niti su bili konsultovani u nabavci respiratora iz Kine koji su plaćeni 10,5 miliona KM – rekao je Čerkez.\nOn je, obraćajući se delegatima Predstavničkog doma, istakao da je u Federaciji epidemiološka situacija stabilna i da je u prvom talasu izbegnuto širenje virusa korona koje nisu izbegle neke mnogo razvijenije i bogatije zemlje.\nČerkez je naveo da je to rezultat pravovremeno uvedenih restriktivnih mera, rada zdravstvenih ustanova, inspektora na graničnim prelazima, policajaca koji su obavljali nadzor nad licima u izolaciji, kao i građana koji su se pridržavali mera struke.\nFADIL NOVALIĆ NA SLOBODI Sud BiH odbio predlog Tužilaštva za određivanje pritvora\nNOVALIĆ NEGIRAO OPTUŽBE "Ako se dokaže ono što tvrdi Tužilaštvo BiH presudiću sam sebi"\n– To je rezultat rada Vlade Federacije BiH, Federalnog štaba i Uprave civilne zaštite. To je i rezultat rada Kriznog štaba federalnog Ministarstva zdravstva koje je radilo i donosilo mere bazirane na Zakonu o zaštiti stanovništva od zaraznih bolesti, preporukama Svetske zdravstvene organizacije, ali i vlastitim procenama epidemiološke situacije u FBiH – naveo je Čerkez.\nSud BiH odbio je juče predlog Tužilaštva BiH o jednomesečnom pritvoru za premijera FBiH Fadila Novalića, suspendovanog direktora Federalne uprave civilne zaštite Fahrudina Solaka i vlasnika kompanije “Srebrena malina” Fikreta Hodžića, koji su osumnjičeni za nelegalnu nabavku respiratora iz Kine tokom koje je potrošeno 10,5 miliona KM budžetskog novca.\nU Predstavnički dom Parlamenta FBiH danas je predat predlog za izglasavanje nepoverenja federalnoj Vladi i premijeru Fadilu Novaliću, zbog, kako je navedeno, neizbežne odgovornosti u vezi sa nabavkom medicinske opreme.\nBROJ ZARAŽENIH OD JUTROS SE POPEO NA 29 Još šestoro zaraženo korona virusom u FBiH\nSIPA ĆE ISTRAŽITI MOGUĆU AFERU Provera navoda o nabavci respiratora u Republici Srpskoj\nPRE PANDEMIJE 16.000, KASNIJE I DO 70.000 DOLARA Fond zdravstvenog osiguranja RS o nabavci 165 respiratora\nISTRAGA NEZAKONITE NABAVKE 100 RESPIRATORA Premijer Federacije BiH i saučesnici saslušavani 23 časa, pa sprovedeni u Tužilaštvo (VIDEO)\nMikrobiolog Jelena Nastasić Femić: Prestati s PREPADANJEM LJUDI zbog korone\nStrelci Protivgradne preventive Republike Srpske od početka sezone ispalili su ukupno 580 raketa, od čega samo 60 u Semberiji. Zahvaljujući blagovremenom dejstvu ove službe sprečena je veća šteta na usevima na području Grada Bijeljina.\n"IZGLEDA KAO UPOTREBLJENA OPREMA IZ BOLNICA" U Grahovu i Drvaru istovareno nekoliko kamiona OTPADA IZ ITALIJE\nU Grahovu i Drvaru u proteklih par dana istovareno je nekoliko kamiona otpada iz Italije, što je zabrinulo meštane ovih opština jer ne znaju da li je i u kojoj meri opasan tekstil koji je završio u njihovom komšiluku.\nZaključci Kluba poslanika SNSD o postepenoj zabrani gradnje malih hidroelektrana na rekama u Republici Srpskoj, na opšte iznenađenje, nisu dobili podršku u Narodnoj skupštini. Kako saznaje Srpskainfo, prisutni poslanici koalicionih partneri Demos, SPS i jedan poslanik SP nisu glasali za predložene zaključke, dok predstavnici NDP nisu ni bili na glasanju.\nNESREĆA NA AUTOPUTU BANJALUKA - GRADIŠKA Probio zaštitnu ogradu i prešao u suprotnu traku\nNa autoputu Banjaluka-Gradiška došlo je do saobraćajne nesreće u kojoj je vozač jednog automobila prešao u suprotnu traku.\nPOBEDIO U BICI S TRI KREDITA Nenad iz Prijedora nakon 15 godina nije više žirant\nNenad Mirković (68) iz Prijedora je nakon 15 godina sudske borbe prestao da bude žirant čoveku kojeg i ne poznaje, pa nema obavezu da vrati tuđi kredit od 5.000 KM.\nDodik: Postoji mogućnost da SNSD ne podrži imenovanja Selme Cikotića na poziciju ministra bezbednosti BiH\nČlan Predsedništva BiH Milorad Dodik rekao je kako postoji mogućnost da SNSD ne podrži imenovanja Selme Cikotića na poziciju ministra bezbednosti BiH.\nNi najmanje nije neočekivano da broj zaraženih u Republici Srpskoj raste. To smo i očekivali, jer su vanredne mere, koje su bile na snazi, imale za cilj da u prvom momentu spreče skok zaraženih, a da se mi pripremimo, kaže za Srpskainfo Jelena Nastasić Femić, specijalista medicinske mikrobiologije i parazitologije.\nCENE NE OBARA NI KRIZA Luksuzne stanove u Banjaluci izdaju za 500 evra mesečno\nMada je potražnja stanova za iznajmljivanje u Banjaluci u poslednje vreme izuzetno mala, vlasnici se ipak nerado odlučuju za snižavanje cena, u nadi da će od jeseni posao opet krenuti po starom.\nU Srpskoj još 58 pozitivnih slučajeva korona virusa, većina u SREDNJIM GODINAMA\nU pоslеdnjа 24 čаsа u Institutu zа јаvnо zdrаvstvо RS, Bоlnici Sv. Vrаčеvi u Biјеljini i Univеrzitеtskој bоlnici u Fоči testirano je 311 lаbоrаtоriјskih uzоrаkа, а nоvi korona virus pоtvrđеn је kоd 58 оsоba u Srpskoj. Rаdi sе о 32 muškarca i 26 žеne, оd kојih је 14 mlаđе, 38 srеdnjе i šеst оsоbа stаriје živоtnе dоbi, saopštio je Institut za javno zdravstvo RS.\nTUŽILAŠTVO TRAŽI VEĆE KAZNE, ROČIŠTE PROŠLO BEZ OPTUŽENIH Jedan inspektor radi kao vozač i u karantinu u Engleskoj, drugi ostao u Nemačkoj\nRepubličko javno tužilaštvo zatražilo je danas od Vrhovnog suda Republike Srpske da poveća zatvorske kazne bivšim banjalučkim inspektorima Srđanu Raduloviću i Ognjenu Stijaku koji su u ponovljenom postupku osuđen na ukupno 14 godina i tri meseca robije zbog organizovanog kriminala i dilovanja droge.\nU BiH na korona virus pozitivno 4.788 osoba, oporavilo se 2.515\nU Bosni i Hercegovini na novi korona virus pozitivno je ukupno 4.788 osoba, pokazuju poslednji podaci Ministarstva civilnih poslova BiH.\nPredložen pritvor i raspisivanje poternice: Osumnjičen za ubistvo u sarajevskom restoranu\nTužilaštvo Kantona Sarajevo je sudu predložilo određivanje jednomesečnog pritvora i raspisivanje poternice za Sašom Golubom koji se sumnjiči da je direktni izvršilac ubistva Nedžiba Spahića Džibe.\n"UVEZATI DVA ZVORNIKA" Integrisanim prelazom na starom mostu do bolje turističke ponude\nStavljanje svih turističkih potencijala u funkciju gotovog turističkog proizvoda je cilj svih lokalnih zajednica koje žele prosperitet u ovoj oblasti privrede, a inicijativa Zvornika da most između ovog grada i Malog Zvornika bude integrisani prelaz s punktovima u Srbiji mogao bi to da omogući.\nPREDLOG BUDŽETA Vlast planira za čak 81 odsto veće prihode po osnovu novčanog kažnjavanja građana\nPredlog budžeta institucija i međunarodnih obaveza BiH za 2020. godinu stigao je u Parlamentarnu skupštinu, a u okviru njega jedna stavka posebno privlači pažnju. Vlast planira za čak 81 odsto veće prihode po osnovu novčanog kažnjavanja građana i pravnih lica.\nGORI 250 KVADRATA PLASTIKE Veliki požar u firmi za reciklažu u Požarevcu, vatru gase sa pet vatrogasnih vozila\nPROPISI EU POSTIGLI CILJ Manje naknade pri kartičnim plaćanjima


Uspešno održan kamp Plivačkog saveza Beograda - SwimOn\n21.11.2021. Najnovije, Novosti, Plivački ugao, Srbija Mina Mastilović\nPlivački savez Beograda još jednom je organizovao kamp za mlade plivačice i plivače iz Beograda. Nešto više o kampu rekao nam je Nikola Barac jedan od trenera na kampu, inače trener u pk 11.April a danas član upravnog odbora i član stručnog saveta PSB-a:\n“Pre nedelju dana, na bazenu Košutnjak (pod balonom) je uspešno završen još jedan plivački kamp čiji je organizator Plivački savez Beograda koji želi da kroz ovakve akcije pomogne i podrži plivače i plivačice iz Beograda koji je već dugi niz godina navikao da daje najviše reprezentativaca Srbije.\nKamp je bio koncipiran u dva ciklusa sa po 4 treninga u dvočasovnom trajanju u tri dana, tačnije održavao se u petak popodne, subotu pre i popodne i nedelju prepodne.\nSelekciju za kamp smo izveli tako što smo uzeli u obzir rezultate i nastupe dece sa zimske i letnje lige i tako došli do brojke od 41 deteta kadetskog i starije pionirskog uzrasta.\nSad već tradicionalna stavka pozivnog pisma koja se pred početak kampa uputi klubovima je da svi oni koji nemaju svog predstavnika na kampu mogu poslati trenere i odabrati plivače sa kojima mogu doći na kamp i potpuno ravnopravno biti uključeni u ceo proces.\nNa samom kampu smo organizovali dva testa. U prvom ciklusu test aerobne sposobnosti od 1.000m za najmlađe i 2.000m za starije učesnike a u drugom ciklusu test efikasnosti u svojoj omiljenoj tehnici.\nOdluka da se sprovedu baš ovi testovi je proizašla iz ideje kako da zabeležimo trenutne sposobnosti naših najboljih plivača i da tim testom damo jasne smernice trenerima te dece u kom smeru se kreću sa svojim pulenima.\nPored ovog dela kampa, mnogo veća i bitnija pažnja samim učesnicima je usmerena na edukaciju o pristupu na samom treninga od ulaska na bazen i zagrevanja do same realizacije treninga. Učimo ih šta znači biti sportista i šta to sve nosi sa sobom, šta znači biti selektovan i odgovornost koju taj poziv nosi sa sobom, važnost komunikacije između trenera i sportiste, šta je sloboda i želja za saznanjem nečeg novog i tome slično što se svaki put pokazalo kao najbitnija teza celog kampa.\nOve godine smo uveli jednu novinu u smislu popunjavanja anonimne ankete o opštem tehničkom znanju iz plivanja, pravilima plivanja i potrebama kao i njihovim slobodnim mišljenjem šta bi voleli još da osete na kampu i koji su njihovi opšti utisci..\nZa kraj bih se u ime saveza zahvalo na pomoći gradskom Sekretarijatu za sport i omladinu, Plivačkom savezu Srbije, trenerima koji su dolazili i svim učesnicima kampa na realizaciji istog.”\n<< Šest meseci od smrti Andonović Stefana >> Nova priznanja za mlade plivačice BiH


"Pred Kosovom dve opcije-Zajednica ili razmena teritorija" • RTK\n"Pred Kosovom dve opcije-Zajednica ili razmena teritorija"\nKosovo mora da bira između dve opcije, da prihvati udruživanje opština sa srpskom većinom ili razmenu teritorija kao kompromis da bi postiglo konačni sporazum sa Srbijom, tako tvrde kosovski poznavaci prilka.\nSamit u okviru dijaloga Kosova i Srbije mogao bi da se održi u junu, ovo je kako prenosi Radio Kosovo, dogovorio premijer Aljbin Kurti sa visokim predstavnikom Evropske unije Žozepom Boreljom.\n„Do sada su napravljeni mnogi kompromisi, posebno za srpsku zajednicu na Kosovu, uključujući poštovanje standarda ljudskih prava. Naše institucije moraju biti veoma oprezne da ne naprave bilo kakav kompromis koji bi mogao da oštetiti budući politički sistem Kosova“, rekao je on.\nEkspert za politička pitanja Fitim Saljihu rekao je da su trenutno na pregovaračkom stolu kao vrsta kompromisa dve alternative, a to su udruživanje opština sa srpskom većinom i razmena teritorija.\n"Verovatno postoje dve alternative, to je Zajednika koja je potpisana u Briselu, a sa njom može doći i autonomija za sever Kosova. Druga stvar o kojoj se govori je razmena teritorija ili korekcija granica. Na stolu su verovatno samo ove dve alternative“, rekao je.\nAli s obzirom da se ovim alternativama žestoko se protivi Pokret Samoopredeljenje i nije poznato šta će premijer Kurti da prihvati ili da odbije kaže Saljihu.\nPremijer Kosova Aljbin Kurti je tokom posete Briselu izjavio je da će se sastati sa liderima opozicionih stranka na Kosovu kako bi se postiglo jedinstveni stavovi u dijalogu sa Srbijom. Međutim, opozicione stranke nagovestile su da se više neće sastajati sa premijerom Kurtijem po ovom pitanju, tvrdeći da će on ukoliko želi da bude transparentan, izvesti javnost pre posete Briselu.


Zbog nevremena moguća klizišta i odroni, narednih dana snijeg i južni vjetar – Portal Ulcinj\n“Najavljena meteorološka situacija usloviće obilniju količinu kiše u centralnim predjelima, na primorju i planinskom zaleđu Jadrana. Jača kiša se očekuje danas, a potom u periodu od petka do nedjelje. Na sjeveru se u istom periodu očekuju intenzivnije sniježne padavine. Za 6. i 10. januar očekuje se jak južni vjetar, a u višim predjelima na sjeveru imaće i olujni karakter”, navodi se u saopštenju.\n“Svi subjekti u sistemu zaštite i spašavanja će za pomenuti period podići nivo operativne spremnosti za reagovanje u ovakvim situacijama. Direktorat za vanredne situacije MUP-a će sa nadležnim službama i organima pratiti situaciju na terenu i reagovati u skladu sa razvojem događaja”, zaključuje se u saopštenju.


Cambridge International A&AS level Business Studies na InternetAcademy\nBusiness Studies sertifikacija je namenjena svima koji žele da dokažu i unaprede svoje kompetencije iz oblasti menadžmenta i biznisa, bez obzira da li teže shvatanju poslovnih procesa uopšte ili ka unapređenju poslovnih veština.\nOvom međunarodnom sertifikacijom pružena vam je mogućnost razumevanja osnovnih relacija između organizacije i okoline, kao i razumevanje svih relacija u okviru organizacije.\nTakođe, pružena vam je mogućnost sticanja širokog spektra znanja veznih za marketing, menadžment projekata, operacioni menadžment, osnove finansija i strategijski menadžment. Poznavanje konkurencije, mogućnosti uspešnog pozicioniranja na tržištu samo su deo znanja koji stičete pomenutim sertifikatom.\nPostoje dva nivoa sertifikacije koja možete dobiti:\nCambridge International Advanced Subsidiary (AS) Business Studies - sastoji se iz 2 ispita,\nCambridge International Advanced Level (A Level) Business Studies - sastoji se iz 3 ispita.


Gdje srpski turisti najviše vole da putuju za novogodišnje praznike? - informativa.ba\nLifestyle Putovanja Gdje srpski turisti najviše vole da putuju za novogodišnje praznike?\nGrađani Srbije uglavnom putuju autobuskim prijevozom u evropske gradove najviše zbog cijene aranžmana koji su u ovom slučaju najjeftiniji.\n- Najtraženije destinacije su evropski gradovi: Beč, Budimpešta, Prag, Berlin, Solun, Atina, Sofija i Istanbul, kaže za „92 putovanja“ Aleksandar Seničić, direktor Nacionalne asocijacije turističkih agencija (YUTA) dodajući da postoji veliki izbor tih aranžmana.\nIpak, cijene zavise od dužine boravka, kategorije hotela i usluga koje su uključene u aranžman. Postoje pak, i one skuplje, ali takođe veoma tražene ponude koje podrazumijevaju avionski prijevoz, a to su obično: Pariz, Rim, London, Berlin, Atina, Istanbul, Barselona i Lisabon.\n- U kontekstu aranžmana za Novu godinu takođe je važno napomenuti da je izuzetno interesovanje i za ski-centre: Kopaonik, Staru planinu, Jahorinu i Bugarsku. Od domaćih destinacija tu su Zlatibor, Tara, Vrnjačka Banja, Vrdnik, Aranđelovac, Divčibare, Borsko jezero i veći gradovi, nastavlja Seničić, prenosi B92.\nIako nema pouzdane statistike kada je u pitanju tačan broj putnika koji putuje u ovom periodu godine, YUTA raspolaže podatkom da se taj broj kreće oko 100.000 putnika koji napuštaju mjesto prebivališta za vrijeme praznika. Računa se da od tog broja oko 65.000 putnika ide u inostranstvo, dok ostali putuju unutar granica svoje zemlje.\n- Ti podaci se odnose na putnike koji putuju putem turističkih agencija, a vjerujem da oko 20.000 do 25.000 putnika putuje u sopstvenoj režiji po zemlji i inostranstvu. Kada govorimo o trendovima važno je da se napomene da je trend oko putovanja u inostranstvo u blagom opadanju dok je trend za putovanja u zemlji u blagom porastu, vjerujem iz ekonomskih razloga, zaključuje direktor YUTA-e u razgovoru za „92 putovanja“.


Od ponedjeljka nezaposlenima po 100 eura i dopuna naknade\nvlada opredijelila sedam miliona za prvi kvartal\nPenzionerima sa primanjem do 222 eura i korisnicima materijalnog obezbjeđenja i lične invalidnine počela je juče isplata jednokratne pomoći\n13361 pregleda\t35 reakcija\t22 komentar(a)\nPravo na jednokratnu pomoć imaju nezaposleni koji su bili na evidenciji 31. decembra 2020: Zavod, Foto: Luka Zeković\nPrva dionica do kraja godine, dogovor i o vraćanju kredita\nDionica auto-puta od Smokovca do Mateševa trebalo bi da bude završena do kraja godine, najavio je ministar kapitalnih investicija Mladen Bojanić. Saopštio je da se rade idejni projekti za njegov nastavak, ali pod drugačijim uslovima od dosadašnjih. On je precizirao da 14. aprila ističe grejs period i da Crna Gora ima novca da plati prvu ratu kredita za auto-put.\n"Nije problem u tome, ali vodimo pregovore sa finansijerom da u paketu sa rokovima izgradnje zajedno dogovorimo kako da sve to završimo i sprovedemo do kraja", objasnio je Bojanić, prenosi Mina biznis.\nNa pitanje da li se zbog zaboravljene petlje "Smokovac" može tražiti nečija odgovornost, Bojanić je odgovorio da je cilj Vlade da završi prvu dionicu do kraja.\n"Sve ćemo na kraju provjeravati, ali ostavimo to za neku drugu fazu kad se bude završio auto-put", rekao je Bojanić prilikom obilaska radova na prioritetnoj dionici, sa direktorom Transportne zajednice, Matejom Zakonjšekom.\nZavod za zapošljavanje Crne GoreZZZMinistarstvo ekonomskog razvojajednokratna pomoćVlada Crne Gore


Usluge na lokaciji i operativna podrška | SGS Srbija\nIzgradnja Usluge na lokaciji i operativna podrška\nUsluge na lokaciji i operativna podrška od SGS-a – poboljšajte produktivnost svog objekta sa tehničkom podrškom svetske klase.\nOd periodičnih tehničkih provera do kompletnog svakodnevnog upravljanja na lokaciji, naše delotvorne usluge na vašoj lokaciji i operativna podrška pomažu da se obezbedi nesmetan tok vaših operacija. Bilo da pokrećete novi projekat, ponovo pokrećete staro postrojenje ili maksimizujete učinak postojećeg postrojenja, nudimo vam tehničku podršku svetske klase koja odgovara vašim potrebama i budžetu.\nKao vodeća kompanija u uslugama za postrojenje i operativnoj podršci, nudimo vam iskustvo i stručnost bez premca. Osim toga, uz jedinstvenu globalnu mrežu više od 1.000 predstavništava širom sveta, možemo da podržimo tehnički prijem i rad industrijskih postrojenja u svakoj oblasti, u svakoj fazi i u bilo kojoj zemlji na svetu.\nJavite nam se danas da razgovaramo o tome kako naše usluge na vašoj lokaciji i operativna podrška mogu da pomognu da obezbedite nesmetan tok vaših operacija.


Zrinjski odustao od Premijer lige – 16 klubova se bori za titulu prvaka BiH – Balkan-Handball.com\nHome / Balkan / Zrinjski odustao od Premijer lige – 16 klubova se bori za titulu prvaka BiH\nZrinjski odustao od Premijer lige – 16 klubova se bori za titulu prvaka BiH\nDo pre godinu i po dana u foto-finišu trke za šampiona Bosne i Hercegovine, sada bez sredstava za takmičenje u Premijer Ligi. UO Rukometnog saveza Bosne i Hercegovine konstatovao je da zbog teške finansijske situacije, HMRK Zrinjski neće igrati u elitnom takmičenju ove sezone, tako da će liga brojati 16 klubova.\nDonesena je i odluka da iz Premijer lige 2019/2020 ispadaju četiri kluba, a da ulaze dva, po jedan iz Federacije i Republike Srpske.\nPremijer B liga bi trebalo da se formira od naredne sezone 2020/2021 koju će sačinjavati četiri kluba koja su izgubila status A ligaša, odnosno, po pet klubova iz Prve lige Federacije i Republike Srpske.\nTitulu u Bosni i Hercegovini brani HRK Izviđač koji je u finalu plej-ofa bio bolji od banjalučkog Borca.\n← Prethodni članak POČELI I SLOVENCI: Urbanscape Loka bolja od Gorenja\nNaredni članak → VOŠA I BEKAMENT BRANE TROFEJE: Super Kup Srbije 17. septembra u Mionici


Džonson odbacuje optužbe da je vlada loše odgovorila na pandemiju - Politički.rs\nBritanski premijer Boris Džonson odbacio je optužbe svog bivšeg glavnog savetnika Dominika Kamingsa da je vlada loše odgovorila na pandemiju koronavirusa i da nije sposoban za obavljanje funkcije.\nDžonson je negirao Kamingsove optužbe da je vlada haotično reagovala na početku pandemije i da je kasnije, pošto nije učila na greškama, mogla da spreči desetine hiljada smrtnih ishoda od korona virusa.\nPremijer je rekao da „neki od komentara nemaju nikakve veze sa stvarnošću“.\n„To je bila neverovatno teška serija odluka, od kojih niti jedna nije doneta lako. U svakom trenutku smo se rukovodili odlučnošću da zaštitimo živote, da sačuvamo živote“, kazao je Džonson.\nParlamentarni odbori za nauku i zdravstvo pokrenuli su istragu odgovora britanske vlade na pandemiju.\nKamings, koji je napustio funkciju savetnika u novembru usled borbe za moć unutar vlade i postao njen oštar kritičar, juče je sedam sati svedočio pred poslanicima britanskog parlamenta.\n„Istina je da visoki zvaničnici i savetnici poput mene drastično nisu ispunjavali standarde koje javnost ima pravo da očekuje od vlade u krizi kao što je ova. Ljudi nisu dobili tretman kakav su zaslužili. Mnogi ljudi su ostavljeni da umru u užasnim okolnostima“, kazao je Kamings.\nVlada je najavila da će sledeće godine otvoriti nezavisnu istragu svog odgovora na pandemiju koronavirusa. Opozicija i porodice umrlih od virusa traže da ta istraga počne ranije.\nVelika Britanija je prijavila oko 128.000 smrtnih ishoda od posledica korona virusa, najviše u Evropi, i suočila se prošle godine sa jednom od najdubljih recesija na svetu, usled tri perioda „zaključavanja“.\nTagged: BORIS DŽONSON, EPIDEMIJA, KORONAVIRUS, VELIKA BRITANIJA


Odbrana generala Stanislava Galića nastavila je svoj dokazni postupak, ostajući dosledna nastojanju da ospori navode optužnice o opsadi Sarajeva, granatiranju grada i teroru snajpera kojima su bili izloženi civili. Dokazujući tezu da je u Sarajevu vodjen rat dveju sukobljenih strana u kojem su civili bili "slučajne žrtve rata u gradskim uslovima" branioci su na klupu za svedoke izveli dvojicu bivših pripadnika snaga UN u Sarajevu.\nMihailo Činčenko/Mykhaylo Tsynchenko, penzionisani pukovnik kopnene vojske iz Kijeva proveo je osam meseci na mestu zamenika komandanta snaga UN u sektoru Sarajevo - od novembra 1993. do jula 1994. godine. U tom periodu, svedočio je, vatra je otvarana s obe strane - i srpske i muslimanske – i obema stranama su u tom periodu gotovo svakodnebno upućivani protesti.\nIako se nekoliko puta sastao sa generalom Galićem, prateći svog nadredjenog komandanta snaga UN sektora Sarajevo generala Alana Subirua, Čincenko je tvrdio da nije video ni jedan pismeni protest zbog snajperskog delovanja upućen generalu Galiću. Na insistiranje tužioca da to detaljnije objasni svedok je rekao da se na tim sastancima pregovaralo o "obustavi vatre, povlačenju oružja i raspodeli humanitarne pomoći" te da o otvaranju snajperske vatre "nije bio reči a retko se razgovaralo i o granatiranju". Činčenko je, medjutim, priznao da nije bio ni obavešten o sadržaju razgovora generala Subirua i Galića kojima nije prisustvovao.\nČincenko je takodje svedočio da je bio "intenzivno uključen i dobro upoznat sa sadržajem šetomesečnih pregovora" o takozvanom Antisnajperskom sporazumu, koji je sklopljen u avgustu 1994. kada je on već napustio Sarajevo.\nNjegova nastojanja da izbegne odgovore na pitanja tužioca o detaljima tih pregovora navele su sudiju Alfonsusa Orija/Alphonsus Orie da interveniše. Budući da je sporazum podrazumevao rasporedjivanje Antisnajperskih grupa UN, sudija je pitao da li je bilo predvidjeno da one budu rasporedjene na teritorije obe zaraćene strane. "Pregovaralo se sa obe strane" – odgovorio je Činčenko primoravajući sudiju da još nekoliko puta ponovi pitanje i insistira na odgovoru. Svedok je na kraju bio primoran da kaže da "ne može da odgovori na to pitanje", pravdajući se da se "ne seća i da ne bi mogao da nabroji tačne lokacije za razmeštanje antisnajperskih grupa", mada sudija to od njega nije ni tražio.\nViktor Petrovič Paščenko/Pashchenko je u misiji UNPROFOR u Sarajevu proveo osam meseci u periodu od januara do avgusta 1993. godine kao štabski oficir zadužen za kontakt sa zaraćenim stranama. U njegovu kancelariju stizali su protesti strana u sukobu upućivani UNPROFOR ali, kako je rekao, u njima nisu bili navedeni nikakvi detalji incidenata zbog kojih se protestovalo.\nOn lično je bio svedok jednog incidenta kada su, kako je opisao tokom svedočenja, sa jednog kamiona prekrivenog ciradom i parkiranog uz zgradu PTT - na teritoriji pod kontrolom Armije BiH - ispaljena tri minobacačka projektila manjeg kalibra u pravcu Alipašinog polja. Kamion se zatim udaljio ali on nije mogao da vidi ko je njime upravljao. Optužba ovog svedoka nije unakrsno ispitivala. (kraj)


Evropsko prvenstvo pod upitnikom, staje li fudbal u Evropi? - Sportske novosti\nNaslovna Fudbal Novosti Fudbal Evropsko prvenstvo pod upitnikom, staje li fudbal u Evropi?\nEvropsko prvenstvo pod upitnikom, staje li fudbal u Evropi?\nIako su pojedine lige odložene, a od nekih se u skorijem periodu očekuje zvanično obaveštenje o odlaganju, postoji mogućnost da se fudbal u potpunosti zaustavi na neki period, što i deluje kao najlogičniji potez u ovom trenutku.\nUEFA je saopštila sledeće: “U svetlu širenja korona virusa u Evropi i analize Svetske zdravstvene organizacije, UEFA je danas pozvala predstavnike svih 55 članica na sastanak u utorak, 17. mart. Raspravljaće se o svim domaćim i evropskim takmičenjima, uključujući i EURO 2020.“\nSpominjalo se i to da bi Olimpijske igre mogle da budu pomerene, teniski turniri se uveliko otkazuju, a ljubitelji sporta neće moći da računaju ni na košarkašku scenu neko vreme.\nPrethodni tekstEl Fardou Ben blizu produžetka ugovora!\nSledeći tekstOdlaže se početak sezone u Formuli 1?


Izvor: Radio Televizija Vojvodine, 27.Nov.2020, 04:01\nMandatar Zdravko Krivokapić za potpredsednika vlade predložio je lidera GP URA Dritana Abazovića.\nZa kandidata za ministra unutrašnjih poslova u novoj vladi je predložio advokata Sergeja Sekulovića, dok je za ministarku odbrane Krivokapić predložio Oliveru Injac.\nZa ministra spoljnih poslova mandatar je predložio Đorđa Radulovića, finansija i socijalnog staranja Milojka Spajića, prosvete, nauke, kulture i sporta Vesnu Bratić, a zdravlja Jelenu Borovinić >> Pročitaj celu vest na sajtu Radio Televizija Vojvodine << Bojović.\nZa ministra ekonomskog razvoja predložen je Jakov Milatović, kapitalnih investicija Mladen Bojanić, javne uprave, digitalnog društva i medija Tamara Srzentić, ekologije Ratko Mitrovića.\n"Ova vlada je vrlo kompetentna, polovina vlade su doktori nauka", kazao je Krivokapić.\nSednica Skupštine, na kojoj će Krivokapić predstaviti program i personalni sastav vlade, biće održana 2. decembra.\nKrivokapić: Važno da vlada počne da radi, cilj je rezultat\nKrivokapić je na konferenciji za novinare rekao da je predložena vlada ekspertska i primetio da je najviše kritikovana pre nego što je uopšte i startovala.\nZamerio je medijima to što se, kako je kazao, više bave imenima kandidata, nego vizijom budućnosti Crne Gore.\n"Pozivam sve da nam pomognete da zajednički dođemo do najboljeg rešenja. Ovo je pitanje svih nas. Zatičemo vrlo negativno stanje", rekao je Krivokapić na konferenciji za novinare.\nAko nova vlada za četiri godine ostvari bar 50 odsto onog što je zamišljeno uspećemo da kvalitet života građana bude drugačiji.\nNe želi, kaže, da ima vladu prijatelja, kumova i rodbine.\nPrijateljima smatra one sa kojima, kaže, pojede "džak soli".\nPregovarač Crne Gore sa EU biće određen 15. decembra\nKrivokapić je najavio da će glavni pregovarač Crne Gore sa EU biti određen 15. decembra.\nKrivokapić je rekao da nisu tačni navodi medija da je civilni aktivista Jovana Marović kandidat za glavnog pregovarača Crne Gore sa EU.\n"U ovom trenutku ona sigurno nije kandidat za glavnog pregovarača", rekao je Krivokapić.\nRazgovarao je sa Jovanom Marović, potvrdio je Krivokapić i najavio da će glavni pregovarač sa EU biti određen 15. decembra.\nNajvažnije je da vlada krene da radi.\n"Samo smo izgubili vremenski period i dali snagu onima koji su sada na vlasti. Ne postoji nijedno ime na kugli zemaljsko koje može da bude prihvaćeno od svih. Možda sam nemušt politički, ali nisam spreman da prihvatam ucene", naveo je Krivokapić.\nRekao je da vlada želi da istinski sprovode reforme.\n"Naša vizija je boljitak i prosperitet svakog građanina Crne Gore. Nikog u Crnoj Gori nećemo da delimo. Sve podele predstavljaju meru vladavine prethodne vlasti po principu zavadi pa vladaj", rekao je Krivokapić i dodao da vlada ima samo jedan orijentir - a to je, kazao je, rezultat.\nKomentarišući da je najavljivano da će u vladi biti političari, a da se onda odlučio za ekspertsku vladu, Krivokapić tvrdi da se toga ne seća.\nUpitan o odnosima sa Demokratskim frontom, kaže da želi dobru saradnju sa svima pa i sa tim savezom.\n"Mislim da će se to popraviti. Intenzivno ćemo sarađivati sa svim šefovima poslaničkih klubova. Ovo je naš zajednički projekat. Zakoni koji se budu predlagali treba da budu najbolji za građane. Ako smo na istom cilju zašto bi neko pravio problem. Dajte da zaboravimo šta je bilo i okrenemo se budućnosti", pozvao je Krivokapić.\nBlic: DANAS PREDSTAVLJANJE VLADE CRNE GORE Krivokapić u podne pred medijima\nPodgorica -- Mandatar za sastav crnogorske vlade Zdravko Krivokapić predstaviće danas konačan predlog sastava 42. Vlade Crne Gore...Kako se navodi, konferencija za novinare biće održana u podne u Podgorici...Krivokapić je ranije najavio da će do petka, 27. novembra, dostaviti Skupštini program...


Svečano otvorena nova zgrada Prirodno-matematičkog fakulteta u Novom Sadu\nBack PRIVREDA INSTITUCIJE Svečano otvorena nova zgrada Prirodno-matematičkog fakulteta u Novom Sadu\npetak, 20 mart 2015 09:54\nNovoizgrađena zgrada Prirodno-matematičkog fakulteta (PMF)-Departman za matematiku i informatiku/Deprartman za fiziku u Novom Sadu, svečano je otvorena i predata na korišćenje profesorima i studentima, zahvaljujući donaciji Evropske unije od 1,3 miliona evra. Zgradu su svečano otvorili dr Bojan Pajtić, predsednik Vlade AP Vojvodine, Kristijan Danijelson, direktor Direktorata za proširenje i susedsku politiku Evropske komisije, dr Aleksandar Belić, državni sekretar Ministarstva prosvete, nauke i tehnološkog razvoja i prof. dr Milica Pavkov Hrvojević, prodekan za nauku, međunarodnu saradnju i razvoj PMF-a u Novom Sadu.\nNova zgrada povećala je ukupan nastavni prostor fakulteta za 2.000 kvadratnih metara i obuhvata: novu centralnu čitaonicu (330m2) kapaciteta 120 učenika, novu centralnu biblioteku (210m2), nove nastavne i prostorije za obuku, 14 kabineta za profesore (250m2 ).\nEvropska unija pomogla je Ministarstvu prosvete, nauke i tehnološkog razvoja u poboljšavanju infrastrukture i isporuci opreme za 27 fakulteta na pet državnih univerziteta u Srbiji donacijom od 30 miliona evra. Kroz projekat “Unapređenje infrastructure visokoškolskih ustanova u Srbiji - EU HETIP” izvedeno je obnavljanje laboratorija, istraživačkih kabineta, učionica i komunalnih objekata u Beogradu, Novom Sadu, Kragujevcu, Nišu, Kraljevu, Novom Pazaru, Boru, Čačku, Vrnjačkoj Banji i Leskovcu.\nProjekat je obezbedio standardnu nastavu, specifičnu naučnu i modernu IT opremu na visokoškolskim ustanovama. Moderna, višenamenska nastava oprema značajno će poboljšati praktične veštine i kompetencije srpskih studenata i pomoći će Ministarstvu u poboljšanju potencijala naučno-tehničkih inovacija i istraživanja koja će uticati na ekonomski prosperitet.\nDvogodišnji EU HETIP projekat zvanično je zatvoren u oktobru 2014. u prostorijama Univerziteta u Beogradu (Kapetan Mišino zdanje) koje su takođe renovinrane od donacije u vrednosti od milion evra. Moderna oprema za praktičnu obuku i studentske vežbe u vrednosti million eura donirana je i Fizičkom fakultetu u Beogradu. Studenti koji pohađaju nastavu u fizike, astrofizike i meteorologije moći će da obavljaju i izvode praktičnu nastavu u 10 laboratorija na Fakultetu u istim uslovima kao i njihovi vršnjaci u drugim evropskim zemljama. Za Medicinski fakulteta u Nišu, odvojeno je 800.000 evra, gde je opremljena Laboratorija za funkcionalnu genomiku sofisticiranim digitalnom istraživačkom opremom.\nStudenti u Srbiji, kao i profesori, u rezultatima projekta uživaju od školske 2013. godine, kada su počeli da koriste renovirane prostore i novu opremu. Ovim projektom, EU je pomogla Srbiji da poveća potencijal Univerziteta, da igra centralnu ulogu u podizanju nivoa zaposlenosti i da doprinese ekonomskom razvoju zemlje. Od 2000. godine EU je donirala više od 63 miliona evra za sektor obrazovanja u Srbiji.\nEU HETIP Projekat je realizovan od strane Delegacije Evropske unije u Srbiji.


Federacija BiH obustavlja imunizaciju AstraZeneca vakcinom zbog nuspojava u Evropi | Bugojno Danas\nPočetna BiH Federacija BiH obustavlja imunizaciju AstraZeneca vakcinom zbog nuspojava u Evropi\nFederacija BiH obustavlja imunizaciju AstraZeneca vakcinom zbog nuspojava u Evropi\nIz Federalnog zavoda za javno zdravstvo su kazali za Klix.ba kako će u ovom entitetu biti obustavljena imunizacija AstraZeneca vakcinom zbog pojave nuspojava u nekim evropskim zemljama.\nU utorak, 16.03.2021. godine održan je sastanak Odbora za koordinaciju provedbe Plana vakcinacije protiv COVID-19 u Federaciji BiH na kojem je zaključeno da se daljnji proces imunizacije prolongira do četvrtka, 18.03.2021.godine, do kada će Evropska agencija za lijekove (EMA) pojedinačno proučiti svaki slučaj, analizirati podatke i donijeti odluku o povezanosti prijavljenih incidenata s primjenom vakcina AstraZeneca.\nRazlog sastanka su prijavljene neželjene reakcije nakon vakcinacije u nekoliko zemalja (Austrija, Italija, Njemačka, Danska…) zbog koje je nekoliko zemalja privremeno obustavilo imunizaciju tom vakcinom.\nU Federaciji BiH do sada nije prijavljena nijedna teža neželjena reakcija nakon primjene vakcina AstraZenece.\n“Naglašavamo da je vakcina AstraZeneca ispitana na više od 30.000 ljudi i da je Evropska agencija za lijekove (EMA) analizirala opsežne podatke koji pokazuju da je vakcina sigurna. Također, prema dostupnim podacima iz EU i UK, do danas je više od 17 miliona ljudi primilo AstraZeneca vakcinu, a zabilježeno je manje od 40 slučajeva krvnih ugrušaka”, rekli su iz Zavoda za javno zdravstvo FBiH.\nDodaju da je bitno istaknuti da je korist vakcina i dalje višestruko veća od rizika što su utvrdili i u EMA i pozvali da se ne obustavlja vakcinacija, ali iz ZZJZ FBiH smatraju da je najbolje sačekati dok se ne ispita svaki incident i provede detaljna analiza.\nOdbor za koordinaciju će pratiti sva zbivanja i shodno novim informacijama i dokazima donijeti odluku o daljnjem procesu imunizacije vakcinom Astrazeneca.\nPrethodni članakĐemal Bilanović i Semedin Omerinović Selmača uputili otvoreno pismo Načelniku Hasanu Ajkuniću\nSljedeći članakU FBiH za 24 sata 116 obavijesti o promjeni cijena goriva, objavljeno kolike će biti nove


Ovaj 3-u-1 EcoTank štampač nove generacije dostavlja se sa trogodišnjom zalihom mastila1. Jednostavno se koristi, pouzdan je i kompaktan.\nUz ovaj 3-u-1 EcoTank štampač održaćete troškove pod kontrolom jer se dostavlja sa trogodišnjom zalihom mastila1. To znači da možete da ostvarite i do 90% uštede na troškovima mastila2. Zahvaljujući unapređenom sistemu dopune mastila i novim bočicama sa mastilom koje sprečavaju prosipanje, ovaj kompaktni model predstavlja pouzdano i pristupačno rešenje za veliki obim štampe.\nČitave tri godine1 – toliko dugo možete da štampate pomoću modela L3110 bez potrebe za obnavljanjem zaliha mastila. To znači da možete da ostvarite i do 90% uštede na troškovima mastila2. Zahvaljujući izuzetno niskoj ceni štampe po strani, možete da odštampate do 8100 crno-belih strana i 6500 strana u boji koristeći dostavljeno mastilo3.\nUključene zalihe mastila za najviše tri godine1: Količina mastila jednaka onoj u 82 kertridža2\n3-u-1 uređaj: Štampanje, kopiranje i skeniranje, kao i štampa fotografija bez okvira dimenzija 10x15 cm


Vijeće ministara bi uskoro moglo izmjeniti odluku o 4G mreži koju je tek usvojilo | Jabuka.tv\nVijeće ministara BiH moglo bi uskoro izmijeniti tek nedavno usvojenu Odluku o dodjeli dozvola za 4G mrežu i to na način da se novac prikupljen po toj osnovi usmjerava uz prethodno pribavljenu suglasnost Vlade RS i Vlade FBiH.\nInače, prema ranije usvojenoj odluci, novac koji se prikupi po osnovu dodjele dozvola za 4G mrežu raspoređivao se odlukom Vijeća ministara BiH na prijedlog Ministarstva komunikacija i prometa BiH, a to je bio jedan od osnovnih razloga zbog čega Vlada Republike Srpske nije dala suglasnost na usvajanje te odluke.\nOvaj zahtjev Regulatorna agencija za komunikacije BiH je prihvatila i izradila novu odluku koja bi, nakon provedene javne rasprave i nakon što na nju daju suglasnost Ureda za zakonodavstvo Vijeća ministara, Ministarstvo komunikacija i transporta BiH i Ministarstvo financija i trezora BiH, trebalo se naći na dnevnom redu sjednice Vijeća ministara BiH, prenose Nezavisne novine.\nPodsjećanja radi, ministri u Vijeću ministara BiH usvojili su Odluku o dozvolama za korištenje radio-frekventnog spektra za pružanje usluga putem mobilnih pristupnih sustava kojom je utvrđeno da je operater na ime dodijeljene dozvole za puštanje u rad 4G mreže dužan uplatiti naknadu u visini od 17,5 milijuna KM i to u pet jednakih rata.\n4G mreža izmjena odluke vijeće ministara bih vlada fbih Vlada RS-a\nSAD šalje nosače zrakoplova na Bliski Istok čime daje jasnu poruku Iranu


Projekat razvoja NCTS\n/Projekat razvoja NCTS\nProjekat Tehničke pomoći Upravi carine Srbije za podršku modernizaciji carinskih sistema predstavlja deo reforme javne uprave Instrumenta za predpristupnu pomoć 2011 (IPA).\nSvrha finansiranja ovog projekta od strane Evropske Unije je ojačavanje administrativnog i operativnog kapaciteta Uprave carine Srbije (UCS) i relevantnih učesnika u cilju ispunjavanja zahteva EU u oblasti Novog kompjuterizovanog tranzitnog sistema, ovlašćenog privrednog subjekta, trgovinskih olakšica i upravljanja rizikom. Tokom 27 meseci trajanja projekta, angažovani stručnjaci će pomoći u modernizaciji carinskih sistema Uprave carine Srbije, u skladu sa najboljim praksama, standardima i postupcima.\nEvropska Unija je najveći donator u sektoru carine, koji podstiče njenu modernizaciju usklađivanjem sa EU standardima, kao i sa zakonskim aktima i postupcima. Novi projekat tehničke pomoći Upravi carine Srbije za podršku modernizaciji carinskih sistema uglavnom se odnosi na razvoj Novog kompjuterizovanog tranzitnog sistema (NCTS) u Republici Srbiji i pomoć za njen pristup Srbije EU/EFTA Konvenciji o zajedničkom tranzitnom postupku.\nOpšti cilj projekta „Tehnička pomoć Upravi carina Srbije za podršku modernizaciji carinskih sistema“ je podrška modernizaciji javne uprave kojom se obezbeđuje zaštita fiskalnih i finansijskih interesa Republike Srbije, olakšice u zakonom regulisanoj trgovini kao i društvena zaštita. Pored toga, glavni cilj je dalja pomoć Upravi carina Srbije u implementaciji standarda i praksi EU.\nStoga, u okviru projekta će biti sprovedena temeljna procena situacije u oblasti carinskih sistema pomoću precizne GAP analize, poređenjem trenutnog statusa i situacije sa zahtevima EU/EFTA Konvencije o zajedničkom tranzitnom postupku. U saradnji sa stručnjacima UCS ovo će dovesti do razvoja Novog kompjuterizovanog tranzitnog sistema i neophodnog Sistema upravljanja garancijom. Kako bi se obezbedila zaštita fiskalnih i finansijskih interesa, projekat će razviti Sistem upravljanja rizikom, koji će biti korišćen za tranzitni postupak kao i za sve ostale carinske postupke. Pored toga, u okviru projekta će biti implementiran i sistem Ovlašćenog privrednog subjekta (AEO) i sproveden program obuke carinskih službenika kako bi se upoznali s postupcima i radnjama koje treba preduzeti za AEO. Na kraju, u okviru projekta će biti izvedena i studija izvodljivosti kako bi se odredili prioriteti za unapređenje postupaka carinske kontrole u Srbiji i metodologije koja se primenjuje na železnički, rečni i vazdušni prevoz.\nOsim toga, biće pokrenut program mentorstva i obuke za menadžere UCS kako bi se u potpunosti upoznali sa standardima i najboljim praksama u EU, što će obuhvatiti prenošenje praktičnog iskustva tokom relevantne studijske posete zemljama članicama EU ili zemljama EFTA.\nU okviru projekta će biti sprovedene i aktivnosti vezane za informisanje javnosti o NCTS-u koji će koristiti Uprava carina Srbije prema EU & EFTA tranzitnim standardima i organizovane konferencije i radionice za javnost i relevantne aktere.


Peter Sijarto (Foto: Jutjub)\nSijarto je, na panelu "Zapadni Balkan - evropeizacija, demokratizacija i zajednička odgovornost" u okviru Strateškog foruma na Bledu poručio da Srbiji ne trebaju lekcije, već im treba dati mogućnost da uđe u EU.\n- Postoji u EU puno hipokrizije s tim u vezi - rekao je Sijarto dodajući da, kada nekog iz EU pitate da li je za širenje EU možete čuti da to podržavaju, ali kada se odrzava sastanak i postoji šansa da se ubrza proces, takve se odluke nikada ne donose.\n- Mađarska smatra da što nas je više to smo snažniji. Ne vidim koja je pravna prepreka za šire ja, zašto nismo otvorili sva poglavlja sa Srbijom, poslednje poglavlje sa Crnom Gorom. Moje kolege u EU su priznale da nema nikakvih pravnih prepreka. Da li se radi o političkim preprekama jer ne žele proširenje EU - upitao je Sijarto.\n- Do sada kada smo menjali broj članica uvek smo imali širenje, a sada smo po prvi put suočeni sa smanjenjem broja, to jest odlaskom jedne članice - primetio je, te dodao:\n- Mi koji živimo u susedstvu znamo da proširenje nije samo u interesu zemalja Zapadnog Balkana, već u interesu Evrope, kako ekonomskom, bezbednosnom i svakom drugom. Bez proširenja EU ne može biti snažnija - rekao je Sijatro.\n- Kada smo bili na nedavnom ministarskom sastanku i razgovarali o otpočinjanju pristupnih pregovora sa Severnom Makedonijom i Albanijom nisu baltičke zemlje rekle ne, ili istočnoevropske članice Unije, već su to bile one stare snažne zapadnoevropske države - kazao je Sijarto dodajući da one u javnosti to kažu na manje razumljiv način.\nPročitajte OVDE ko kaže da ćemo da izumremo čekajući na EU.\nSRBIJI SE CRNO PIŠE! U narednih godinu i po dana Hrvatska i Slovenija će odlučivati o EU putu Srbije: Šta da očekujemo?!


OPREDJELJENjE VLADE DA INTENZIVIRA SARADNjU SA SRBIMA U RASEJANjU | SRNA\nOPREDJELJENjE VLADE DA INTENZIVIRA SARADNjU SA SRBIMA U RASEJANjU\nBANjALUKA, 30. MAJA /SRNA/ - Ministar prosvjete i kulture Republike Srpske Natalija Trivić izjavila je da će Ministarstvo prosvjete i kulture u saradnji sa predstavništvima Srpske nastojati da omogući da djeca u dijaspori po jedinstvenom nastavnom planu i programu uče srpski jezik i ćirilicu, ali i istoriju i kulturu.\nOna je na Forumu dijaspore u Banjaluci navela da se upravo radi na realizaciji takvog programa u Solunu i u Austriji.\n"Prije svega, želimo da mlade generacije koje stasavaju u dijaspori očuvaju svijest o pripadnosti srpskom identitetu, pri čemu veliku ulogu imaju obrazovanje i kultura. Pravo na upotrebu maternjeg jezika je ključno za očuvanje nacionalnog identiteta, a to pravo je zagarantovano važećim međunarodnim dokumentima", rekla je Trivićeva.\nOna je navela da Forum dijaspore pokazuje opredjeljenje, težnju i odlučnost Vlade Republike Srpske da intenzivira i učvrsti saradnju sa srpskim narodom koji živi odvojeno od matice.\nTrivićeva je podsjetila da su cijeneći značaj kulture u očuvanju nacionalnog identiteta u duhu međunarodnih prava i poštujući principe međunarodnih ugovora u oblasti ljudskih prava i osnovnih sloboda, Ministarstvo prosvjete i kulture Republike Srpske i Ministarstvo kulture i informisanja Srbije zajedno donijeli Povelju o srpskom kulturnom prostoru, kojom je iskazana zajednička težnja za usaglašavanje mjera od strateškog interesa za srpsku kulturu.\n"Pod srpskim kulturnim prostorom podrazumijevamo prostor na kojem je srpski narod živio ili živi u okviru ili izvan granica njegovih državnih tvorevina", pojasnila je Trivićeva.\nOna je rekla da je prvi korak u realizaciji Povelje o srpskom kulturnom prostoru bio Forum o ćirilici, na kojem je Ministarstvo prosvjete i kulture okupilo eminentne stručnjake da zajedno definišemo najbolji put afirmacije ćirilice i njenog osnaživanja u upotrebi danas.\n"Da bismo učvrstili put nacionalnog opstanka i kulturnog napretka i gradili budućnost na temelju kulturnog nasljeđa koje nam je zavještano, moramo s više pažnje i ozbiljnosti baštiniti srpski jezik i ćirilično pismo kako u Republici Srpskoj, tako i u dijaspori", smatra Trivićeva.\nOna je naglasila da Ministarstvo u saradnji sa predstavništvima Republike Srpske realizuje brojne kulturne programe kao što su "Dani Republike Srpske u Sankt Peterburgu", "Dani Republike Srpske u Solunu", saradnja sa Nižnjenovgorodskom oblasti, a planiraju i slične manifestacije u više zemalja.\n"S ciljem očuvanja nacionalnog, kulturnog i duhovnog identiteta Srba u dijaspori Ministarstvo prosvjete i kulture planira niz mjera, prije svega, otvaranje mogućnosti za obrazovanje djece prema zajedničkom nastavnom planu i programu Republike Srpske i Srbije, jačanje bibliotečkog fonda u klubovima i predstavništvima izdanjima na srpskom jeziku i ćirilici, predstavljanje naših kulturnih sadržaja u dijaspori, povezivanje kulturnih institucija i pojedinaca, saradnja pri njegovanju i očuvanju tradicionalnih običaja, saradnja sa Srpskom pravoslavnom crkvom i eparhijama u inostranstvu", poručila je Trivićeva.\nOna je zaključila da Ministarstvo prosvjete i kulture Republike Srpske aktivno radi na očuvanju materijalnog i nematerijalnog kulturnog nasljeđa, posebno srpskog jezika i ćiriličnog pisma, ali i razvoju savremenog stvaralaštva, što podrazumijeva uspostavljanje tješnje saradnje na srpskom kulturnom prostoru.\n"Vjerujem da će upravo Forum dodatno osnažiti tu saradnju jer nam je cilj isti, a to je očuvanje nacionalnog identiteta Srba gdje god žive, a što smo dužni zavještati budućim generacijama", poručila je Trivićeva.\nForum dijaspore okuplja Srbe iz matice i inostranstva, kao i sve strane državljane koji izučavaju srpski jezik, istoriju i kulturu, a zainteresovani su za razvoj Republike Srpske.\nOtvaranju Foruma dijaspore prisustvuju predsjednik Republike Srpske Željka Cvijanović, predsjednik Narodne skupštine Nedeljko Čubrilović i premijer Srpske Radovan Višković.\nNa skupu su i zvanice iz javnog, privrednog, političkog života Republike Srpske, Srbije i dijaspore, kao i predstavnici Srpske pravoslavne crkve.


BiH: Potpisan koncesioni ugovor za korištenje energije vetra - Bizlife.rs\nBiH: Potpisan koncesioni ugovor za korištenje energije vetra\n12:59 Travnik, 14/10/2011\nU Travniku je potpisan ugovor o koncesiji za 10 eksploatacionih polja za korištenje energije vetra do pet megavata na lokalitetu Police na Vlašiću. Ugovor je potpisan između Ministarstva privrede SBK i firme “Eberkon” iz Travnika, koja je u vlasništvu tursko-bosanskog konzorcija.\nOvo je prvi u nizu ugovora kojima se otvara mogućnost korištenja energije vetra u srednjoj Bosni. Vrlo brzo očekuje se potpisivanje istog ugovor sa “Elektroprivredom BiH”, najavio je Bajro Makić, premijer SBK.\nZa nas je ovo izuzetno važno jer reč je o konzorcijumu domaće i strane firme i očekujemo da će u narednim godinama doći do realizacije projekta. Važno je napomenuti da smo na Vlašiću raspisali javni poziv na koji se, pored spomenutih koncesionara, javila i “Elektroprivreda BiH”. Na navedenom područiju ušli smo u proces za izdavanje dve koncesije za dva lokaliteta. Na oba lokaliteta previđa se izgradnja po 10 vetroelektrana do pet megavata. Moguća instalirana snaga na vetroparku mogla bi iznositi do 100 megavata. Očekivana ulaganja u oba projekta su između 100 i 150 miliona eura, istakao je Makić.\nUgovor su potpisali Sedžad Milanović, ministar privrede SBK i Azem Ejubović, direktor firme “Eberkom”, koju su osnovale članice konzorcija “Energa” Sarajevo i “Berksan” Istanbul.\nSkuplji smo od Nemačke


„Ne ulazeći u potrebu i želju Aleksandra Vučića da brani rukovodstvo Telekoma, želimo da ga podsetimo da se izborom na funkciju predsednika Srbije obavezao da će poštovati Ustav i zakone Republike Srbije, što znači i da ne bi smeo da prilikom javnih istupa favorizuje domaću kompaniju u odnosu na jednog od najvećih stranih investitora“, poručuju iz United Grupe.\nNavode da, „ukoliko je Vučić zaboravio“, jednakost na tržištu proklamuje Ustav Republike Srbije i to u članu 84. u kome se navodi da „svi imaju jednak pravni položaj na tržištu“.\n„Dodatno, u zakonu o ulaganjima, koji je usvojen na predlog Vlade u kojoj je Aleksandar Vučić bio predsednik, i to u delu koji razmatra Nacionalni tretman stranih ulaganja jasno piše da „ulagači koji su strana pravna ili fizička lica u pogledu svog ulaganja u svemu uživaju jednak položaj i imaju ista prava i obaveze kao i domaći ulagači“. Pozivamo predsednika Srbije da poštuje Ustav, jer se na to obavezao pred građanima Srbije“, dodaje se u saopštenju.\nUnited Grupa samo u Srbiji zapošljava više od 2.700 ljudi i smatra nedopustivim da „prema zaposlenima i njihovim porodicama koji se izdržavaju od rada u United Grupi, predsednik ima potcenjivački odnos i da sprovodi javnu hajku“.\n„Kompanija SBB ima tradiciju uspešnog poslovanja više od dve decenije i nedavno je u poslovnim rezultatima zabeležila istorijski uspeh. Tokom svih tih godina, u naš razvoj investirali su najveći svetski investicioni fondovi BC Partners, KKR, kao i EBRD“, piše u saopštenju.\n„Poslujemo u sedam zemalja – Srbiji, Sloveniji, Hrvatskoj, Bosni i Hercegovini, Severnoj Makedoniji, Crnoj Gori, Bugarskoj, a pripremamo se i za akviziciju u Grčkoj“, dodaje se.\nUnited Grupa podseća predsednika Srbije da ima odgovornost prema građanima da govori istinu i apeluje „da poštuje Ustav i ne prikriva neuspehe kompanije Telekom, napadima na United Grupu“.\nAleksandar Vučić SBB Telekom United grupa\n← Vučić javno stao na stranu Telekoma i optužio SBB da je nastao „pljačkom“\nMarko Somborac 21. 8. 2020. →


Donja Rača: Postrojenje za prečišćavanje voda u korovu | Novosti.rs\n02. 04. 2016. u 10:45\nObjekat za prečišćavanje otpadnih voda u Rači započet pre pet godina. Utrošeno više od 50 miliona dinara, a sagrađeni bazen i nekoliko zgrada\nPostrojenje za preradu otpadnih voda u mestu Donja Rača, započeto pre pet godina kao značajan ekološki projekat za ovu šumadijsku opštinu, zaraslo je u korov. Objekat je trebalo da bude završen 2012, ali je još na nivou grubih građevinskih radova.\nMeštani Rače, u obraćanju "Novostima", ukazali su na ovaj višegodišnji problem, a od nadležnih traže da se utvrdi zašto ovaj projekat nije realizovan. Žele da znaju gde je otišao njihov, odnosno novac građana Srbije.\n- To postrojenje više liči na ruglo. Napravljeni su jedan bazenčić i nekolikozgradica koji tako stoje godinama. Hoćemo da znamo ko je odgovoran za to i koliko je para utrošeno. Pominje se brojka od oko pola miliona evra - navode meštani Rače.\nPredsednik opštine Rača Dragan Stevanović, koji je na ovoj funkciji oko godinu dana, tvrdi da je i opštinska uprava odlučna da se stvari "isteraju na čistac" i utvrde sve činjenice.\n- Koliko znam, vrednost radova ugovorenih još 2011. godine bila je oko 89 miliona dinara. Investirano je, navodno, više od 50 miliona dinara. Međutim, uvidom na terenu, odnosno u ono što je dosad izgrađeno, teško da može da bude i deseti deo te vrednosti - rekao je Dragan Stevanović.\nReč je o zajedničkoj investiciji republičke direkcije za vode koja je opredelila 80 odsto, a ostatak finansira opština Rača. Ugovor o izgradnji ovog postrojenja potpisali su svojevremeno Ministarstvo poljoprivrede, trgovine, šumarstva i vodoprivrede, odnosno Republička direkcija za vode i JKP "Rača" iz Rače, kao investitor.\nPRIJAVA KAKO nezvanično saznajemo, policiji je upućena anonimna prijava u kojoj se traži da se ovaj problem istraži i utvrde eventualne zloupotrebe.\n- Naš interes je da se ovo postrojenje završi, ali i da se tačno utvrdi koliko je novca potrošeno za dosad izvedene radove, gde je potrebna oprema koja se u nekim izveštajima prikazuje kao da je ugrađena - navodi Stevanović.\nDirektor JKP "Rača" Ivica Marković u petak nam je u telefonskom razgovoru kazao da je država, odnosno Ministarstvo raskinulo ugovor jer nije bilo dovoljno novca.\n- Mi ćemo ponovo konkurisati za novac za nastavak radova na ovom projektu u dogovoru sa opštinskom upravom - kaže Marković.


Saznajemo: Razrešena direktorka Pošte Srbije, Zoran Đorđević ujutru u 6h na novom poslu - Biznis Telegraf.rs\nFoto: Marko Jovanović, Pošta Srbije\nVlada Srbije na današnjoj sednici razrešila je funckije dosadašnju direktorku Pošte Srbije Miru Petrović. Razlog je njen odlazak u penziju.\nNa njeno mesto je, imenovan bivši ministar za rad i socijalnu politiku Zoran Đorđević, potvrđeno je za Telegraf Biznis.\nKako kaže naš izvor blizak Đorđeviću, novi direktor će već u 6h ujutru biti na novom poslu.\nZoran Đorđević je po obrazovanju je master ekonomskih nauka i istaknuti funkcioner SNS. Od 2013. bio je državni sekretar Ministartva odbrane a 2016. postaje i ministar vojni. U Vladi Ane Brnabić, 2017. godine postaje ministar za rad i socijalnu politiku, gde je bio sve do novembra 2020. godine. Kao ministar, za praznik rada dao je intervjuu za Telegraf Biznis u kojem je po prvi put govorio o problemima radnika u vreme korone, i kako poslodavci da odgovore na iste.\nKako je ranije najvaljeno, Pošta prva na listi u rešavanju problema javnih preduzeća.\n- Resor kojim rukovodim posvećeno radi na rešavanju problema javnih preduzeća u našoj zemlji. S obzirom na značaj koji ima Pošta Srbije, izuzetno nam je važno da zajednički radimo na prevazilaženju izazova sa kojima se susreću i unapređenju položaja zaposlenih - rekla je nedavno ministarka privrede Anđelka Atanasković.


Nije vreme za istinu GracanicaOnline.Info\n28. septembra 2019. 4 min read\nJedan svet koji je nekadašnju biblioteku „Ivo Andrić” u Prištini koristio, živeo od nje i u njoj, nestao je, gotovo, bez traga i sećanja.\nNije vreme da saznaš istinu. Ako je saznaš, ne bi bilo dobro da ostaneš na Kosovu”, rekao je Nebojši Periću jedan američki činovnik koji mu je „rasvetljavao” sudbinu otetog i ubijenog oca. Uslov za opstanak i preživljavanje bio je da ostane u neznanju i da nastavi da živi sa ključnim pitanjem ko mu je i zašto oteo i ubio oca, prištinskog profesora. Tu svoju dilemu on je izneo nedavno na skupu „Ključni prioriteti i interesi srpske zajednice na Kosovu” koji je organizovala NVO „Centar građanske energije”, a podržala Kosovska fondacija za otvoreno društvo (KFOS).\nU predizbornoj galami ovaj skup trebalo je da definiše neke potrebe koje podrazumevaju slobodu izbora i mišljenja, pravo na imovinu, povratak, pravo na važenje dokumenata, na život u gradu, na upotrebu jezika. Da li je u osnovi to moguće i da li se pojedinac i njegov narod mogu snaći u pretpolitičkom društvu koje ne želi i ne može da ga prepozna? Jedan od učesnika skupa koji je došao iz Kosovske Mitrovice izgovorio je rečenicu „Jedva sam našao Gračanicu”. Nema znakova, nema većinske svesti da ona postoji, pa nema ni prava na nju i zato je u takvom sistemu opravdan stav da nije vreme da saznamo da ona postoji. Jedan običan putokaz ne postoji.\nMožda je ovaj stav sitničava primedba jezičkog čistunca ili frustriranog geto stanovnika, jer što bi neko obeležavao zajednicu izbačenu iz života i gradova. Međutim, na drugoj strani Kosova i Metohije, u Gnjilanu, uredno su na srpskom pravoslavnom groblju na albanskom jeziku obeležene parcele s grobovima pokojnika. U junu ove godine su postavljene velike bele table s natpisima: groblja protestanata, katolika, pravoslavnih i Jevreja. Postavljena su na mestu gde je sistematski uništeno, porušeno i pokradeno srpsko pravoslavno groblje, a da pri tome niko nije spomenuo da bi bilo dobro učiniti makar i simboličan korak da se veliko razorano groblje elementarno zaštiti. Otkrivena je nova, na albanskom jeziku, napisana „istina” da su ovde sahranjivani neki drugi ljudi, iako nikome nije poznato kada i gde su sahranjivani protestanti, katolici i Jevreji. Srbe i Srpsku pravoslavnu crkvu niko ništa i nije pitao.\nProšle nedelje su neki vandali porušili ploču na kojoj piše da su tu sahranjeni pripadnici protestantske zajednice. Protestanti iz Gnjilana su odmah reagovali i, prethodno dobivši usmeno odobrenje Odeljenja za urbanizam Opštine Gnjilane, krenuli su da čiste parcelu određenu za sahranjivanje protestanata. U ovoj zamršenoj grobljanskoj priči nema pokojnika ali ima natpisa da će ih biti i da taj deo groblja pripada budućim mrtvim protestantima, najvažnije je da to mesto ne pripada Srbima i da njih niko ništa ne pita.\nVlasništvo, materijalni dokazi, emocije i bol srodnika, kao i jedan do besmisla etnički očišćen grad trebalo bi da sakriju istinu i da završe sa postojanjem drugih i drugačijih. Autor ovog teksta, uključujući i mnogobrojne ljude na Kosovu, dobio je ovih dana poruku da prisustvuje promociji „prvog digitalnog albansko-srpskog-albanskog rečnika”. Poziv je upućen u ime Unmika i Međunarodne organizacije za migracije (IOM), a promocija je održana juče u 11 časova u biblioteci „Pjeter Bogdani” u Prištini. U pozivu, koji se nalazi u ozbiljnom sukobu sa pravopisom i obiluje greškama, naglašeno je „da je jezička barijera identifikovana kao jedna od najvećih prepreka za integraciju i interakciju među različitim zajednicama na Kosovu”.\nNa svetski Dan jezika održava se promocija ovog rečnika u biblioteci koja se nekada zvala „Ivo Andrić”, a još ranije je nosila naziv Narodna i univerzitetska biblioteka. U njoj postoji oko 800.000 bibliografskih jedinica na srpskom jeziku koje već 20 godina niko ne čita, ili ih čitaju retki pojedinci koji nisu Srbi. Jedan svet koji je tu biblioteku koristio, živeo od nje i u njoj, nestao je, gotovo, bez traga i sećanja. Kada su američki stručnjaci za bibliotekarstvo, posle sukoba 1999. godine, sačinili studije o ovoj instituciji jedan od zaključaka je bio da bi ovde trebalo formirati odeljenje kosovologije. Njime bi se ustanovio kosovski identitet i sećanje. To je bila nova „državna” ideologija koju su Albanci prihvatili kao albansku i iz sećanja izbrisali sve druge. Velika liberalna demokratija napravila je jedan od novih saveza sa plemenom i njegovim osećanjima.\nSličan poziv da prisustvujem nekom razgovoru o evropskim integracijama dobio sam pre više od deset godina i odgovor je bio isti kao i sada: „Ne mogu da dođem u moju biblioteku, jer će me 800.000 knjiga na mome jeziku pitati: ‘Zašto nas već 20 godina niko ne čita?’ Izvinite, ne mogu da podnesem teret tog pitanja.”\nJuče je promovisan rečnik u biblioteci u Prištini, govorili su kosovski poverenik za jezike Slaviša Mladenović, novi britanski ambasador Nikolas Abot, šef Unmika Zahir Tanin i sve je bilo posvećeno „prevazilaženju jaza u kosovskom društvu”. Promovisan je digitalni rečnik u biblioteci gde su u 21. veku, sahranjene knjige na srpskom jeziku, na mestu gde nije još stiglo vreme za istinu.\nTags: Gnjilane groblje Kosovo i Metohija rečnik SVETSKI DAN JEZIKA\nPrevious Anderson o poslednjem danu ubijenog novinara Aleksandra Simovića: Mržnja se osećala, srpski novinari su se plašili\nNext Kosovski ministar u ostavci ukinuo zabranu za sprovođenje dozvola za izgradnju MHE\n29. septembra 2021., 04:07


Povodom duela naših predstavnika u FIBA Ligi šampiona, košarkaš Partizana Mihajlo Andrić je pozvao saigrače na borbu od prvog do poslednjeg sudijskog zvižduka.\n- Mega ima odličan tim sa puno kvalitetnih igrača koji će sigurno dati sve do sebe. Mi na to moramo da odgovorimo sa još većom željom i maksimalnom koncentracijom od početka do kraja utakmice - rekao je Andrić za klupski sajt.\nO kvalitetu rivala govorio je i trener crno-belih Aleksandar Džikić naglašavajući da je pristup igrača utakmici ključ dobre igre.\n- Mega Leks ima kvalitet na svakoj poziciji, rasterećeni su, svi najvažniji igraći već znaju svoj sledeći korak, što je i najvažnije u njihovim karijerama u ovom momentu. Nadam se da smo mi naučili da nijednog protivnika ne smemo da potcenimo, jer nam to kvalitet nedozvoljava, niti će se protivnici pobeđivati sami - istakao je Džikić.\nStrateg Partizana je tom prilikom zatražio i pomoć sa tribina.\n- Pozivam navijače da dođu u što većem broju na meč – rekao je Džikić.\nCrvena zvezda Telekom i sledeće sezone igraće u Evroligi zvanično je potvrđeno na sastanku Izvršnog odbora EKA, odnosno preduzeća koje vodi elitno evropsko takmičenje.